
ДО
ОБЩИНСКИ СЪВЕТ
ГР. ПОМОРИЕ

ДОКЛАДНА ЗАПИСКА

от Иван Алексиев - кмет на община Поморие

Относно: Одобрение на Генерален план за организация на движението (ГПОД) за територията на село Лъка.


	
УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Съгласно чл. 6 и чл. 7 от Наредба №РД-02-20-2 от 24 октомври 2022 г. за организиране на движението по пътищата, отворени за обществено ползване на МРРБ (Наредбата), Община Поморие в качеството си на собственик и администрация, управляваща пътищата на своята територия възлага изготвянето на проект на Генерален план за организация на движението (ГПОД) за територията на село Лъка, община Поморие. 
ГПОД е стратегически документ, който регламентира организацията и управлението на транспортния трафик в дадено населено място или зона. Целта му е да осигури безопасно, ефективно и устойчиво движение на превозни средства и пешеходци, като включва анализ на съществуващото положение, предложения за подобрения и план за изпълнение на мерките. Той е основа за усъвършенстване на системата за регулиране на движението в зависимост от неговата интензивност и характер, при конкретните особености на застрояване на населеното място. При разработването на ГПОД се измерват параметрите на движението, изследват се основните закономерности на транспортните потоци и причините за възникването и формирането им, степента на използване на транспортните площи и прилежащите им територии, и се обследва регулирането на движението.
ГПОД се изработва за цялото населено място или на част от него за период на действие от 5 години. 
Към момента село Лъка, община Поморие, не разполага с одобрен и действащ ГПОД. Това наложи необходимостта от неговото възлагане и разработване, както следва в две фази-предварителен и окончателен проект.
В изпълнение на задълженията си по чл. 9, ал. 1 от Наредбата, Община Поморие публикува предварителния проект на ГПОД (ведно с обяснителна записка и чертежи) на официалната си интернет страницата на 03.07.2024г.
На 03.07.2024г. с писмо с изх. рег. №10-20-7/03.07.2024г. предварителният проект на ГПОД е изпратен на кмета на село Лъка за запознаване на жителите с него и провеждане на обществено обсъждане.
С Докладна записка с вх. рег. №10-20-20/21.08.2024г. от кмет на село Лъка се съобщава, че предварителният проект на ГПОД е изложен на таблото в кметството и е публикуван в група в социалните мрежи на село Лъка на дата 08.07.2024г. В едномесечния срок не са постъпили предложения и забележки.
На 16.09.2024г. е проведено обществено обсъждане на предварителния проект на ГПОД за село Лъка, обективирано в Протокол с вх. рег. №10-20-31/24.09.2024г. По време на него са направени две предложения:
1. В чертеж №2 улица „Рила“ да бъде събирателна, но без предимство.
2. В чертеж №6 предложените зони за движение на МПС над 5 тона целогодишно да бъдат преквалифицирани на зони за товарно движение на режим.
	Предложенията са изпратени с писмо с изх. рег. №10-20-31/24.09.2024г. на изпълнителя, като същите са приети и отразени в окончателния проект.
	С писмо с вх. рег. №32-01-81/16.10.2024г. ГПОД е съгласуван с Регионална здравна инспекция-Бургас към Министерство на здравеопазването.
[bookmark: _GoBack]	С писмо с техен рег. №76900-26107/29.10.2024г. предварителният проект на ГПОД е съгласуван с Областна дирекция на МВР-Бургас, Сектор „Пътна полиция“.
Съгласно чл. 9, ал. 2 от Наредбата, същият е внесен за разглеждане и приемане от ОЕСУТ към Община Поморие. Съветът е разгледал окончателния проект под т.23 по Протокол №10 от 30.05.2025 г. и е взел решение за неговото приемане и съгласуване без забележки. Това е финалната стъпка преди предоставянето на плана за одобрение от Общински съвет-Поморие и внедряването му.

С оглед на гореизложеното Ви предлагам да приемете следното


РЕШЕНИЕ:

1. На основание чл. 21, ал. 1, т. 8 и ал.2 от Закон за местното самоуправление и местната администрация и чл. 9, ал. 2 от Наредба №РД-02-20-2 от 24.10.2022 г. за организиране на движението по пътищата, отворени за обществено ползване на МРРБ, Общински съвет-Поморие одобрява Окончателен проект на Генерален план за организация на движението (ГПОД) за територията на село Лъка, община Поморие.
2. Общински съвет-Поморие възлага на кмета на община Поморие да предприеме необходимите действия за неговото изпълнение и контрол върху реализацията на заложените мерки.

Приложение:
Окончателен проект на ГПОД – 2 броя (оригинал и копие), Извадка от интернет страницата на Община Поморие от 04.07.2024г., Докладна записка с вх. рег. №10-20-20/21.08.2024г. от кмет на село Лъка, Протокол с вх. рег. №10-20-31/24.09.2024г., Писмо с вх. рег. №32-01-81/16.10.2024г. на  Регионална здравна инспекция-Бургас към Министерство на здравеопазването, Писмо с рег. №76900-26107/29.10.2024г. на Областна дирекция на МВР-Бургас, Сектор „Пътна полиция“, Протокол №10 по т.23 от 30.05.2025 г. на ОЕСУТ.



С уважение,
Иван Алексиев
Кмет на община Поморие





Съгласувал:………………
/Росица Стоева – Директор Дирекция ПНИАО/

Съгласувал:………………
/инж. Кунчо Гайдов – заместник-кмет на община Поморие/

Съгласувал:………………
/инж. Илияна Калудова – Директор Дирекция СУТОС/

Съгласувал:………………
/Хрисанта Чухлева – началник отдел ОСТ/

Изготвил:………………..
/Златина Димова – юрисконсулт в отдел ОСТ/

